open-index/open-wikipedia-markdown huggingface dataset:
Sutton Hoo

miniatura|dereita|200px|Casco encontrado en Sutton Hoo.
**Sutton Hoo** é o nome do lugar situado en Suffolk, Reino Unido no que se encontraron en 1939 restos dun barco funerario do século VII así como diversos artefactos.

Sutton Hoo foi de vital importancia para os historiadores da Idade Media xa que achegou información sobre ese período en Inglaterra, era que até o achado estaba moi pouco documentada. É un dos descubrimentos arqueolóxicos principais de todo o Reino Unido pola súa antigüidade, tamaño, rareza e importancia histórica.
## O tesouro de Sutton Hoo
miniatura|esquerda|Unha réplica do casco de Sutton Hoo producida para o Museo Británico pola *Royal Armouries*

Sutton Hoo está nun promontorio á beira dereita do río Deben. En 1601 descubríronse diversos montículos funerarios na zona. A investigación arqueolóxica moderna iniciouse en 1938. Un ano máis tarde atopouse o barco funerario. Realizáronse escavacións posteriores a finais da década de 1960 e entre 1986 e 1992.

Existen numerosos montículos funerarios na zona aínda que a denominación *Sutton Hoo* fai referencia ao barco funerario atopado no *montículo 1*. Este montículo está á súa vez composto de 20 montículos diferentes, moitos deles seguen sen explorarse. Ademais, atopáronse 27 sepulturas máis na zona. A disposición circular de 20 destas fosas fai supoñer que se trataba de fosas correspondentes a actos rituais. Na zona está tamén o *montículo 2* no que se atoparon os restos incinerados dun home e un cabalo e o *montículo 3*, no que se achou outro barco funerario, saqueado en 1860.

Os achados están datados ao redor do ano 625 grazas a unhas moedas de ouro que se atoparon co tesouro. O barco ten uns trinta metros de longo. Tiña unha cuberta aberta e unha cámara funeraria. Descoñécese se chegou a navegar, pero sábese que é obra de artesáns profesionais.

O tesouro achado en Sutton Hoo é extenso. A gran maioría dos achados expóñense no Museo Británico. Inclúe: adornos persoais realizados en ouro e prata, armas como espadas e cascos, unha lira e artigos domésticos como un caldeiro. Atopáronse tamén restos de tecidos de todas clases.

Entre os achados está tamén un prato realizado en prata cunha inscrición datada en Bizancio. Outros obxectos de prata e bronce proceden da zona mediterránea e son máis recentes. Un dos arcos atopados é de orixe Celta. Algúns obxectos teñen detalles cristiáns: dúas culleres de prata levan a inscrición “Saulos” e “Paulos” en letras gregas.

## Ligazóns externas
Miguel III o Santo Vladimirski

[miniatura|300px|Miguel Vladimirski ante o Khan [Özbeg, visto por Vassili Verechtchaguine]]
**Miguel III o santo Vladimirski** Gran Príncipe de Vladimir de 1304 a 1318.

## Biografía 
Fillo de Iaroslav III Vladimirski e de Xénia de Novgorod.

Foi grande duque de Tver de 1285 a 1304. Debido a que o principado de Vladimir se atopaba en loitas internas e tamén contra os mongois, o territorio de Tver foi protexido, feito que resultou influente, polo que pasou a se-lo herdeiro de André III Vladimirski.

Foi nomeado Gran duque de Vladimir grazas á protección do Grande Khan de Mongolia. En 1313 Iuri III Moskovski rebélase contra el e obtén a alianza do Khan Özbeg da Horda de Ouro casando coa súa irmá. Ambos asedian a Miguel en Tver. En 1317 Miguel captura a muller de Iuri. En 1318 sospeitoso de envelenala foi chamado á Corte du Khan en Saraï, para defenderse. Sometido a tortura foi ferido ao ser empalado e decapitado polo que morreu con moito sufrimento o 22 de novembro de 1318. Levado de volta a Rusia foi inhumado en Tver. Na Igrexa Ortodoxa é venerado coma un santo.

## Unión e descendencia 
Do seu casamento do 8 de novembro de 1294 con Anna filla de Dimitri de Rostov e morta o 3 de outubro de 1368 naceron 6 fillos dos que:

* Dimitri II Vladimirski foi Gran Príncipe.
* Alexandre II Vladimirski foi Gran Príncipe.
* Constantin (1304-1345) duque de Tver de 1327 a 1338 e en 1339.
* Vassili (morto en 1368) Duque de Tver.

## Véxase tamén 
(fr) Páxina da Wikipedia en francés Michel III le Saint Vladimirski, da que é tradución.
San Fiz de Asma, Chantada

**San Fiz de Asma** é unha parroquia do concello de Chantada na provincia de Lugo. Segundo o INE e do IGE en 2011 tiña 209 habitantes (98 homes e 111 mulleres), 26 menos ca en 2007 (111 homes e 124 mulleres). Ten 19 entidades de poboación, e unha superficie de 5,03 km².

## Patrimonio 
* Igrexa de San Fiz de Asma, de orixe románica con reformas. No interior ten arco triunfal de medio punto, dúas lápidas sepulcrais e pedra de armas coa data de 1619 no presbiterio.
* Casa Grande de Asma.

## Lugares e parroquias 
### Lugares de San Fiz de Asma 
### Parroquias de Chantada 
## Véxase tamén 
### Outros artigos 
* Lugares de Chantada

## Notas
San Pedro de Viana, Chantada

**San Pedro de Viana** é unha parroquia do concello de Chantada na provincia de Lugo. Segundo o INE e o IGE en 2011 tiña 71 habitantes (34 homes e 37 mulleres).

## Patrimonio 
A igrexa de San Pedro de Viana, no lugar de Axulfe, reedificouse no século XVII. No seu interior destaca o retablo renacentista da capela maior.

Na parroquia hai tamén un muíño fluvial.

## Galería de imaxes 

Ficheiro:SPedroVianaAxulfeÁbsida.jpg|Ábsida da igrexa

## Lugares e parroquias 
### Lugares de San Pedro de Viana 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
Sabadelle

Como topónimo **Sabadelle** pode referirse a:

;En Galiza
***Sabadelle**, parroquia do concello de Chantada;
***Sabadelle**, parroquia do concello do Pereiro de Aguiar;
****Sabadelle**, lugar de dita parroquia;
***Sabadelle**, parroquia do concello de Portomarín;
****Sabadelle**, lugar de dita parroquia;
***Sabadelle**, lugar da parroquia do Castro, no concello de Cervantes;
***Sabadelle**, lugar da parroquia de San Vicenzo de Froián, no concello de Sarria.

## Véxase tamén
### Outros artigos
***Sabadell**, concello da provincia de Barcelona.
Igrexa Santa-María-de-Sion

[miniatura|Igrexa Santa-María-de-Sion en Axum reconstruía por [Haile Selassie en 1950]]
miniatura|dereita|Capela da Arca da Alianza, no conxunto da Igrexa Santa-María-de-Sion en Aksoum.

A **Igrexa de Santa María de Sión** (en amhárico: ርዕሰ አድባራት ቅድስተ ቅዱሳን ድንግል ማሪያም ፅዮን Re-ese Adbarat Kidiste Kidusan Dingel Maryam Ts’iyon) é unha célebre igrexa situada na cidade de Axum en Etiopía e un lugar de grande importancia para a Igrexa Etíope Tewahedo .

Destruída e construída varias veces, a nova igrexa foi levantada polo emperador Haile Selassie en 1950. Nunha capela próxima gárdase  a Arca da Alianza coidada por un monxe gardián que é a única persoa con licenza para ver a reliquia. Segundo o libro sagrado Kebra Negast, a Arca foi levada hai 3000 anos de Xerusalén a Etiopía polo rei Ménélik I, fillo do rei Salomón e da Raíña de Saba.

## Véxase tamén
### Outros artigos
* Igrexa Ortodoxa Copta
### Ligazóns externas
* *Keepers of the Lost Ark?*. *Smithsonian magazine*, Paul Raffaele, decembro 2007
Sabadelle, Chantada

**Santa María de Sabadelle** é unha parroquia do concello de Chantada na provincia de Lugo. Segundo o INE e o IGE en 2011 tiña 177 habitantes (83 homes e 94 mulleres), 15 menos ca en 2007 (88 homes e 104 mulleres nese ano). Ten dez entidades de poboación e 5,67 km².

## Toponimia
O topónimo **Sabadelle** ten orixe no antropónimo de orixe latina , diminutivo de , a partir da forma en xenitivo.

## Patrimonio 
* Igrexa de Santa María de Sabadelle, rematada a súa reedificación en 1834.
* Casa do Pacio.
* Casa de Carral Travesa.

## Lugares e parroquias 
### Lugares de Sabadelle 
### Parroquias de Chantada 
## Véxase tamén 
### Outros artigos 
* Lugares de Chantada

## Notas
San Salvador de Asma, Chantada

**San Salvador de Asma** é unha parroquia do concello de Chantada na provincia de Lugo. No ano 2012 tiña 341 habitantes distribuídos en 6,58  km², segundo datos do INE e do IGE, deles 165 eran homes e 176 eran mulleres o que supón unha diminución en relación ao ano 1999 cando tiña 358 habitantes.

## Cultura 
Nesta parroquia está situado o mosteiro de San Salvador de Asma.

O Luns de Pascua celébrase a principal festa parroquial na honra de San Bieito. Ademais de oración e esmola, os fregueses ofrecen ducias de ovos ao santo.

Os Frades do Convento é un grupo de música antiga formado por xente da parroquia.

## Galería de imaxes 

Ficheiro:SSalvadorAsmaCruceiro.jpg|Cruceiro
Ficheiro:Mosteiro de San Salvador de Asma.jpg|Mosteiro de San Salvador de Asma.
Ficheiro:Iglesia de San Salvador de Asma 4.jpg|Igrexa do mosteiro.
Ficheiro:SSalvadorAsma.jpg|Lateral norte
Ficheiro:SSalvadorAsmaFiestra.jpg|Fiestra absidal

## Lugares e parroquias 
### Lugares de San Salvador de Asma 
### Parroquias de Chantada 
## Véxase tamén 
### Outros artigos 
* Lugares de Chantada

## Notas
San Xurxo de Asma, Chantada

**San Xurxo de Asma** é unha parroquia do concello de Chantada na provincia de Lugo. Segundo o IGE en 2011 tiña 224 habitantes (124 homes e 100 mulleres), distribuídos en 7 entidades de poboación en 2,06  km², o que supón unha diminución en relación ao ano 1999 cando tiña 247 habitantes.

## Patrimonio 
* Igrexa de San Xurxo de Asma, construída en 1881.
* Santuario da Nosa Señora de Fátima.
* Peto de ánimas de Centulle, datado no século XVIII.

## Lugares e parroquias 
### Lugares de San Xurxo de Asma 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
Santa Cruz de Viana, Chantada

**Santa Cruz de Viana** é unha parroquia do concello de Chantada na provincia de Lugo. No ano 2011 tiña 83 habitantes distribuídos en 4,45  km², segundo datos do INE e do IGE, deles 40 eran homes e 43 eran mulleres. O que supón unha diminución respecto o ano 2007 que tiña 101 habitantes, deles 46 eran homes e 55 eran mulleres. En 2016 tiña 64 habitantes, 33 mulleres e 31 homes, segundo o INE.

## Toponimia 
O topónimo vén do latín  que fai referencia á invención da Vera Cruz nos tempos de Constantino. En 1244 figura como *Sancta Cruce de Asma*.

**Viana** ten unha orixe pouco clara. Pode ser unha palabra precelta con significado de *monte*. Pode estar relacionada co latín  ou cos antropónimos  ou .

## Patrimonio 
* Igrexa de Santa Cruz de Viana, reedificada no século XVIII sobre a primitiva de estilo románico. Anexa a ela está a capela do Corpo Santo, dedicada a frei Miguel González.

## Galería de imaxes 

Ficheiro:VianaSantaCruz.jpg|Santa Cruz de Viana. Vistas
Ficheiro:SantaCruzViana2.jpg|Vista da igrexa

## Lugares e parroquias 
### Lugares de Santa Cruz de Viana 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
Santa Uxía de Asma, Chantada

**Santa Uxía de Asma** é unha parroquia do concello de Chantada na provincia de Lugo. No ano 2011 tiña 125 habitantes distribuídos en 4,68  km², segundo datos do INE e do IGE, deles 69 eran homes e 56 eran mulleres. O que supón unha diminución con respecto o ano 2007 que tiña 139 habitantes, deles 82 eran homes e 57 eran mulleres.

## Patrimonio 
* Igrexa de Santa Uxía de Asma, do século XVIII con reformas posteriores.
* Casa de Abral de Abaixo.

## Lugares e parroquias 
### Lugares de Santa Uxía de Asma 
### Parroquias de Chantada 
## Véxase tamén 
### Outros artigos 
* Lugares de Chantada

## Notas
Santiago de Arriba, Chantada

**Santiago de Arriba** é unha parroquia do concello de Chantada na provincia de Lugo. No ano 2011 tiña 57 habitantes distribuídos en 2,96  km², segundo datos do INE e do IGE, deles 30 eran homes e 27 eran mulleres. En 2007 tiña 76 habitantes, deles 40 eran homes e 36 eran mulleres, o que supón unha diminución en relación ao ano 1999 cando tiña 90 habitantes.

## Patrimonio 
* Igrexa de Santiago de Arriba, do último cuarto do século XVIII.

## Lugares e parroquias 
### Lugares de Santiago de Arriba 
### Parroquias de Chantada 
## Véxase tamén 
### Outros artigos 
* Lugares de Chantada

## Notas
Vilarelle, Cerdido, Cerdido

**Vilarelle** é un lugar da parroquia de Cerdido no concello de Cerdido na provincia da Coruña. Tiña 8 habitantes no ano 2007 segundo datos do Instituto Galego de Estatística dos cales eran 2 homes e 6 mulleres, o que supón unha diminución en relación ao ano 2003 cando tiña 10 habitantes.
## Lugares e parroquias 
### Lugares da parroquia de Cerdido 
### Parroquias de Cerdido
Universidade de Cambridge

miniatura|250px|dereita|A ponte matemática sobre o río Cam.

[miniatura|dereita|200px|O King's College da Universidade de [Cambridge.]]
A **Universidade de Cambridge** é a segunda universidade de fala inglesa máis antiga, despois de Oxford. Segundo a lenda, a Universidade de Cambridge, en Inglaterra, foi fundada en 1209 por académicos que fuxiron de Oxford, tras unha liorta con axentes de dita cidade. O rei Henrique III de Inglaterra concedeulles o monopolio da ensinanza naquel lugar en 1231.

Canda á Universidade de Oxford, a Universidade de Cambridge forma unha gran cantidade dos máis destacados científicos, escritores e políticos da Gran Bretaña. Ambas institucións son coñecidas conxuntamente co nome de Oxbridge e son integrantes do Russell Group.

## Véxase tamén
### Outros artigos 
* Cambridge University Press

#### Alumnos de sona 
* Douglas Adams (Johns)
* Christopher Alexander (Trinity)
* David Attenborough (Clare)
* Rupert Brooke (King's)
* John Brown (Queens')
* Lord Byron (Trinity)
* Henry Cavendish (Peterhouse)
* Kenneth Clarke (Caius)
* John Cleese (Downing)
* Edward Coke (Trinity)
* Alistair Cooke (Jesus)
* Lord Cornwallis (Clare)
* Samuel Taylor Coleridge (Jesus)
* Thomas Cranmer (Jesus)
* Oliver Cromwell (Sidney Sussex)
* Charles Darwin (Christ's)
* John Dryden (Trinity)
* Robert Devereux, 2nd Earl of Essex (Trinity)
* Abba Eban (Queens')
* John Fisher (Queens')
* E. M. Forster (King's)
* David Frost (Caius)
* Xurxo VI do Reino Unido (Trinity)
* Jane Goodall (Darwin)
* Thomas Gray (Peterhouse)
* Germaine Greer (Newnham)
* Eric Idle (Pembroke)
* Hugh Laurie (Selwyn)
* C. S. Lewis (Magdalene)
* Margarita II de Dinamarca (Girton)
* Christopher Marlowe (Corpus Christi)
* John Maynard Keynes (King's)
* Robert Malthus (Jesus)
* John Milton (Christ's)
* Lord Mountbatten (Christ's)
* Joseph Needham (Caius) 
* Isaac Newton (Trinity)
* Samuel Pepys (Magdalene)
* Sylvia Plath (Newnham)
* Nicholas Ridley (King's)
* Bertrand Russell (Trinity)
* Salman Rushdie (King's)
* Ernest Rutherford (Trinity)
* Laurence Saunders (King's)
* C. P. Snow (Christ's)
* Lord Tennyson (Trinity)
* Emma Thompson (Newnham)
* Alan Turing (King's)
* Terry Waite (Trinity Hall)
* Horace Walpole (King's)
* Robert Walpole (King's)
* Francis Walsingham (King's)
* James Watson (Clare)
* T. H. White (Queens')
* William Wordsworth (St John's)
* Ghil'ad Zuckermann (Churchill)
* Zaira Atkins (1999)
* Marco Meneses (St John's)

### Ligazóns externas 
* Páxina oficial da Universidade de Cambridge.
* Xoán XII funda a Universidade de Cambridge.
Sangue sobre a neve

***Sangue sobre a neve*** é unha novela negra escrita por Manuel Forcadela publicada en maio de 1990 por Edicións do Cumio. É a primeira entrega das aventuras de Toni Barreiro.

## Trama 
A acción desenvólvese en Vigo. Toni Barreiro é un ex-lexionario e ex-boxeador (alcumado "O Touro do Calvario") que traballa para unha xestoría, encargándose de lograr que a xente pague débedas pendentes.

Encárganlle un cobro de 50 millóns de pesetas (el vai a comisión, cobrando sempre un 10% do importe), que debe un xerente dunha empresa que apareceu morto na praia do Alcabre. Vese inmerso nunha trama na que hai tráfico de cocaína por medio, e na que ten un asunto amoroso coa muller do falecido cun tiroteo de por medio, logo dunha fuxida nun Citroën desde Vigo a Baiona e logo a Portugal.

Finalmente, e despois de verse ameazado e golpeado en varias ocasións, logra desenmascarar o asunto coa axuda de Katty (a súa moza, que traballa de *stripper* nun club), de Elvis (un amigo), e de Valiñas (un comisario de policía).

Ó longo da novela, vaise facendo un retrato da cidade olívica, pasando por barrios como O Berbés ou Bouzas. A choiva é o frío invernais, así como o gris dos edificios, forman parte da paisaxe urbana, que acolle situacións protagonizadas por xente de todo tipo, desde malfeitores sen escrúpulos a apaixonadas bailarinas.

## Traducións 
*Ao catalán por Josep Pascual co título de *Sang damunt la neu* publicado en 1992 por Pirene, Col. La Maleïda.

## Notas 
## Véxase tamén 
### Ligazóns externas 
* Ficha na páxina da editorial
Epimeteo

**Epimeteo** pode referirse a:

* Epimeteo, un titán da mitoloxía grega;
* Epimeteo, unha lúa de Saturno;
* (1810) Epimeteo, un asteroide.
Vilaúxe, Chantada

**San Salvador de Vilaúxe** é unha parroquia do concello de Chantada na provincia de Lugo. Segundo o INE e o IGE en 2011 tiña 166 habitantes (79 homes e 87 mulleres). Ten dezaoito entidades de poboación e unha superficie de 7,75 km².

## Toponimia
O topónimo **Vilaúxe** ten orixe na forma *Villa Ursi*, derivado o segundo termo do antropónimo de orixe latina  a partir da forma en xenitivo.

## Patrimonio 
Igrexa de San Salvador de Vilaúxe, construída na primeira metade do século XIX.

## Lugares e parroquias 
### Lugares de Vilaúxe 
### Parroquias de Chantada 
## Véxase tamén 
### Bibliografía 
* 

### Outros artigos 
* Lugares de Chantada

## Notas
Veiga, Chantada

**San Xoán de Veiga** é unha parroquia do concello de Chantada na provincia de Lugo. No ano 2011 tiña 93 habitantes distribuídos en 2,47  km², segundo datos do INE e do IGE, deles 46 eran homes e 47 eran mulleres. No ano 2007 tamén tiña 93 habitantes, o que supón un aumento en relación ao ano 1999 cando tiña 86 habitantes.

## Patrimonio 
* Igrexa de San Xoán de Veiga, de estilo barroco.

## Lugares e parroquias 
### Lugares de Veiga 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
Bembibre

O topónimo **Bembibre** (do latín , "lugar bo para vivir") sinala un lugar positivamente. Pode referirse a:

;En Galiza
***Bembibre**, parroquia do concello de Taboada;
***Bembibre**, parroquia do concello de Val do Dubra;
****Bembibre**, lugar de dita parroquia;
***Bembibre**, parroquia do concello de Viana do Bolo;
****Bembibre**, lugar de dita parroquia.

;Fóra de Galiza

;En Castela e León
***Bembibre**, concello da comarca do Bierzo, na provincia de León.

## Véxase tamén
### Outros artigos
***Bembrive**, parroquia do concello de Vigo.
Estadio Municipal de Anoeta

O **Estadio Municipal de Anoeta**, tamén chamado **Reale Seguros Stadium** por motivos de patrocinio

## Acceso 
O Estadio de Anoeta está localizado no barrio de Amara en Donostia e a súa dirección é Anoeta Pasealekua, 1 - 20014 Donostia.

## Notas 
## Véxase tamén 
* Real Sociedad de Fútbol
* Miniestadio de Anoeta
### Ligazóns externas 
* Real Sociedad de Fútbol
* Estadio Municipal de Anoeta no sitio web do Concello de Donostia
María Menéndez-Ponte

**María Menéndez-Ponte Cruzat**, nada na Coruña, é unha escritora galega en lingua castelá.

## Traxectoria 
Despois de ser campioa de España de ximnasia en categorías infantís por dúas veces, comezou os estudos de Dereito na Universidade de Santiago de Compostela. Antes de rematalos casa e ten o primeiro fillo, e coa súa familia múdase a vivir aos Estados Unidos de América (Nova York), onde viviu durante cinco anos, e onde se licenciou pola UNED. Logo marchou a vivir a Madrid, onde se licenciou en Filoloxía Hispánica.

Na década dos noventa comeza o seu labor como escritora, tanto de novela como de relato curto, e fundamentalmente orientados á literatura infantil e xuvenil. Moitos dos seus libros están inspirados polo cristianismo ou tentan achegar aos mozos figuras da relixión cristiá. Algunhas das súas obras teñen sido auténticos best-séllers, como *Nunca seré tu héroe*, que levou o *Libro de Ouro* en 2006 ao pasar dos 100.000 exemplares vendidos e que superou as corenta edicións no ano 2016.

Tamén ten traballado na produción de numerosos libros de texto, na súa maior parte de relixión católica.

## Obra 
Ningunhas das súas obras literarias foi traducida ao galego, pero si o foron algúns dos seus libros de texto. Outras obras dela foron traducidas a catalán e éuscaro. Estes son algúns dos seus principais títulos.

## Galardóns 
Cervantes Chico, de literatura infantil e xuvenil (2007), que outorga o concello de Alcalá de Henares.

## Notas 
## Véxase tamén 
### Bibliografía 
* 

### Ligazóns externas 
* Sito web persoal da autora
Francesco Camilliani

miniatura|Fonte Pretoria en Parlermo

**Francesco Camilliani**, nado en Florencia en 1530 e finado na mesma vila o 13 de outubro de 1576, foi un escultor toscán do Renacemento.

Fixo os seus estudos en Florencia con Baccio Bandinelli. O fillo de Francesco, Camillo Camilliani, tamén foi escultor en Palermo.

## Obras 
Entre as realizacións máis salientables de Francesco Camilliani, está a Fonte de auga da *Piazza Pretoria*, en Palermo. Esta obra, inicialmente construída para o xardín da Vila florentina de Pietro di Toledo entre 1554 e 1555, foi finalmente adquirida polos gobernadores de Palermo e instalada alá. As esculturas da fonte representan unhas fábulas, de monstros e ninfas, todos cuspindo xogos de auga que se cruzan entre eles formando unhas fervenzas. Noutrora chamada « fonte da vergoña » polas estatuas femininas núas que a rodean, non obstante é un dous poucos exemplos de arte do Cinquecento en Palermo.
Astore

**Astore** é a marca comercial pertencente á empresa *Import Arrasate S.A.* e ambas as dúas se fundaron en 1989 en Arrasate (Guipúscoa), a empresa produce e comercializa artigos deportivos.

A compañía de orixe familiar é moi famosa no País Vasco, aínda que menos coñecida no resto de España, grazas ao patrocinio de equipos de fútbol como a Real Sociedad e Osasuna.

## Patrocinio a clubs deportivos
A compañía está presente en diferentes disciplinas deportivas.

## Véxase tamén
### Ligazóns externas
* Web da compañía
Porcupine Tree

**Porcupine Tree** é unha banda inglesa de rock progresivo formada na cidade de Hemel Hempstead no ano 1987 polo cantante e guitarrista Steven Wilson. Ao longo da súa carreira, o grupo publicou nove discos de estudio flutuando entre diversos xéneros, tales como o rock progresivo, o rock psicodélico, a música ambiental e, máis recentemente, o metal progresivo, xénero co que acadaron o maior éxito comercial grazas a álbums como *In Absentia* (2002), *Deadwing* (2005) ou *Fear of a Blank Planet* (2007). Fóra da súa participación con Porcupine Tree, Wilson traballou con multitude de grupos e artistas, tanto como produtor como músico de sesión, e encabezou outras dúas bandas: Blackfield (xunto co músico israelí Aviv Geffen) e No-Man (xunto co inglés Tim Bowness).

## Membros 
* Steven Wilson - voz, guitarra
* Richard Barbieri - teclados, piano
* Colin Edwin - baixo
* Gavin Harrison - batería

### Antigos 
* Chris Maitland - batería

## Discografía 
* *On the Sunday of Life...* (1991)
* *Up the Downstair* (1993)
* *The Sky Moves Sideways* (1995)
* *Signify* (1997)
* *Stupid Dream* (1999)
* *Lightbulb Sun* (2000)
* *In Absentia* (2002)
* *Deadwing* (2005)
* *Fear of a Blank Planet* (2007)
**The Incident* (2009)
* *Closure / Continuation* (2022)

## Véxase tamén
### Ligazóns externas 
* Web oficial de Porcupine Tree
* MySpace oficial
Antón Louro

**Antonio Louro Goyanes**, coñecido como **Antón Louro**, nado en Lira o 15 de marzo de 1952 e finado o 12 de marzo de 2026 en Pontevedra, foi un político galego do PSdeG-PSOE.

## Traxectoria 
Licenciado en Químicas pola Universidade de Santiago de Compostela, traballou como profesor de instituto ata a súa dedicación completa á política. Membro de PSG dende 1974, ingresando no PSdeG en 1978 xunta outros destacados militantes como Ceferino Díaz ou Fernando González Laxe. Foi subdirector xeral de Cultura da Xunta de Galicia no goberno de González Laxe (1989-1990) e posteriormente concelleiro en Pontevedra. Foi Coordinador Provincial do PSdeG en Pontevedra de 1995 a 1998.

Foi deputado no Parlamento de Galicia dende 1997 ata 2004, así como Secretario de Organización do PSdeG-PSOE dende 1998 a 2004 baixo o mandato de Emilio Pérez Touriño. En 2004 renuncia a ambos cargos para encabezala candidatura socialista da provincia de Pontevedra ao Congreso dos Deputados nas Eleccións Xerais do mes de marzo, sendo escollido deputado e posteriormente presidente da comisión de Fomento. Nas eleccións municipais de 2007 foi número 2 da candidatura socialista no Concello de Pontevedra, encabezada por Teresa Casal, así como candidato á presidencia da Deputación de Pontevedra. Foi escollido concelleiro e asumiu a área de Promoción Económica no goberno bipartito entre BNG e PSdeG, se ben non conseguiu a presidencia da Deputación por unha escasa marxe de votos. Continuou como deputado no Congreso e volveu encabeza-la candidatura socialista por Pontevedra nas Eleccións Xerais de 2008, volvendo ser escollido deputado.

En abril de 2009 foi nomeado Delegado do Goberno en Galicia, renunciando aos seus postos no Congreso e no Concello de Pontevedra. En setembro de 2010 foi escollido candidato socialista á alcaldía de Pontevedra para as eleccións municipais de 2011, renunciando como Delegado do Goberno en abril de 2011. En ditas eleccións os socialistas pasaron de 6 a 3 concelleiros, logrando os nacionalistas de Miguel Anxo Fernández Lores a vitoria con 11 concelleiros, polo que mantiveron a alcaldía cun novo goberno de coalición cos socialistas, ocupando Louro a primeira tenencia de alcaldía e a concellería de Urbanismo. Ao final do mandato en 2015 retirouse da primeira liña política. 

### Vida privada 
Casou e tivo unha filla.
## Notas
## Véxase tamén 
### Ligazóns externas 
* Ficha no Congreso dos Deputados
*Sampedro, Domingos (30/12/2021). "Antón Louro, exdelegado del Gobierno en Galicia: «A política sensata dá resultados»" en *La Voz de Galicia* .
Orencio Pérez

**Orencio Pérez González**, nado en Trabazos (Castro Caldelas) en 1928 e finado en Vigo o 20 de setembro de 1998, foi un xuíz galego.

## Traxectoria 
Licenciado en dereito pola Universidade de Santiago de Compostela opositou e obtivo a praza de secretario de xulgado. Despois de traballar en Vigo, conseguiu entrar como xuíz na década dos oitenta e foi destinado a Mataró, onde aprendeu catalán e ditou sentenzas nesa lingua. A principios da década dos noventa, foi destinado a Vigo, onde foi un dos pioneiros do emprego do galego nos xulgados desa cidade. Foi un dos fundadores da Asociación de Funcionarios para a Normalización Lingüística.

Ten unha praza dedicada en Vigo e un monumento en Castro Caldelas.

## Véxase tamén 
### Bibliografía 
* *Orencio Pérez González, A vocación galeguista dun xuíz*, Asociación de Funcionarios para a Normalización Lingüística, ed. Pio García Edicións, 70 px.
* *Arrequecer a endeita, Antoloxía de tres homes do dereito*, Fundación Lois Peña Novo, 2007, 154 px.
Metal progresivo

O **metal progresivo** é un xénero musical que fusiona o heavy metal e o rock progresivo, xurdido a finais da década dos 80 con grupos como Watchtower, Queensrÿche ou Fates Warning. Queensrÿche foi o primeiro grupo en situar o metal progresivo no panorama musical mundial grazas a popularidade da canción "Silent Lucidity", pero foi Dream Theater a banda que revolucionou o xénero en 1992 coa publicación de *Images and Words*. Desde entón xurdiron moitas fusións entre o metal progresivo e outros subxéneros do heavy metal, como o death metal progresivo (grazas a Opeth, Death ou Cynic), o black metal progresivo (con grupos como Enslaved), o thrash metal progresivo (cuxo máximo expoñente foi Voivod, ademais dos mencionados Watchtower) ou o power metal progresivo (Symphony X ou Kamelot).
Claudio Movilla

miniatura|A Movilla en Castro Caldelas.
**Claudio Movilla Álvarez**, nado en Castro Caldelas o 3 de abril en 1931 e finado en Santander o 28 de agosto de 1998, foi un xuíz galego.

## Traxectoria 
Ingresou na carreira fiscal en 1960 e foi destinado a Santander (1962). Expedientado polas súas ideas políticas en 1966, propuxéronlle o traslado a Pamplona e el rexeitouno e exerceu durante uns anos como avogado en Santander, ata que posteriormente accedeu ao cargo da xuíz en 1972. O seu primeiro destino como xuíz foi na sala do contencioso-administrativo da Audiencia da Coruña. En 1984 ditou a primeira sentenza en galego da época moderna. 
[miniatura|A Leirós, Movilla e Huerga en [Redondela.]]
De En 1986 foi elixido presidente da audiencia coruñesa, e en 1987 foi trasladado á presidencia da audiencia de Sevilla, polo Consello Xeral do Poder Xudicial, o que provocou as críticas dos sectores máis conservadores da maxistratura. En 1989 foi nomeado presidente do Tribunal Superior de Justicia de Cantabria, posto que exerceu durante case unha década, e onde se ocupou do xuízo ao presidente desa comunidade Juan Hormaechea. En 1997 foi nomeado maxistrado do Tribunal Supremo.

Militante de Justicia Democrática, unha organización clandestina dos tempos da ditadura, foi presidente do Ateneo da Coruña a partir de 1980. Tamén foi membro de Jueces para la Democracia. Tamén colaboraba coa Voz de Galicia como xornalista de opinión.

## Vida persoal 
Estivo casado por dúas veces, e tivo catro fillos..

## Notas
Río Li Jiang

dereita|miniatura|O río Li
miniatura|dereita|O río Li en xullo de 2005

O **Li Jiang** ou **Lijiang** (*río Li*) (en transcrición pinyin: Lí Jiāng) é un río de Guangxi, China, afluente do Xi Jiang, ao que rende as súas augas despois de 437&nbsp;km de percorrido.

## Curso 
O Li Jiang orixínase nas Montañas Mao'er no distrito de Xing'an, atravesa Guilin, Yangshuo e Pingle, até se unir con Xi Jiang, o tributario occidental do río das Perlas en Wuzhou.

O seu curso de 437&nbsp;km está flanqueado por grandes tesos calcarios. A pesca con corvo mariño asóciase a miúdo co Li Jiang. A infrecuente topografía cárstica dos tesos ten sido comparada coa moi similar da baía de Halong, en Vietnam.

## Paisaxes do Li Jiang 
Ao longo dun tramo de 100&nbsp;km do Li, semellan erguerse no ceo, que tornan este treito nunha das máis famosas das áreas paisaxísticas da China. Entre outros puntos da zona pódense destacar:

* A Rocha Frauta de Cana: unha cova calcaria cun elevado número de estalactitas, estalagmitas, estalacto-estalagmitas, cortina pétreas e corais de caverna.
* O Parque Sete-Estrelo : o maior parque de Guilin. 
* A Montaña do Espléndido Hues: un monte composta de varias capas de rochas de variadas cores.
* O Outeiro da Trompa do Elefante: un teso con aspecto dun xigantesco elefante a beber auga coa súa trompa. É o símbolo da cidade de Guilin. 
* O Canal Lingqu: escavado en 214 a.C. é a canle máis antiga, en funcionamento, do mundo e un dos tres grandes proxectos mediambientais referidos á auga da antiga China.
* Outros sitios pintorescos son : o Pico Duxiu, o Parque Nanxi , o río Taohua, o Xigante Banyan e máis o Parque Nacional Folclórico Huashan-Lijiang.

## Galería fotográfica do Li 

Ficheiro:Elephant_Trunk_Hill.jpg|Outeiro da Trompa de Elefante.
Ficheiro:LijiangRiver.jpg|
Ficheiro:Li river.JPG|‎

## Notas 
## Véxase tamén 
### Ligazóns externas 
*  Guilin e o Parque Nacional do Li Jiang
Viladóniga

Como topónimo **Viladóniga** pode  referirse a:

;En Galiza
***Viladóniga**, lugar da parroquia de Cerdido, no concello de Cerdido;
***Viladóniga**, lugar da parroquia de Serantes, no concello de Ferrol;
***Viladóniga**, lugar da parroquia de Merille, no concello de Ourol;
***Viladóniga**, lugar da parroquia de Ourol, no concello de Ourol.

## Véxase tamén
### Outros artigos
William Bradford

O personaxe **William Bradford** pode referirse a distintas personalidades:

*William Bradford, colono americano.
*William Bradford, fillo do anterior William, que batallou na guerra do rei Philip.
*William Bradford (Rhode Island), senador estadounidense.
*William Bradford (impresor colonial) (1663–1752), en Pensilvania e Nova York.
*William Bradford (impresor estadounidense) (1719–1791), neto de William Bradford (impresor colonial) e pai de William Bradford (fiscal xeral).
*William Bradford (Fiscal Xeral) (1755–1795), soldado, xurista, Fiscal Xeral dos Estados Unidos con George Washington.
*William Bradford (pintor) (1823–1892), artista estadounidense.
Llanera

**Llanera** é un concello da Comunidade Autónoma do Principado de Asturias. Limita ao norte con Xixón e Corvera de Asturias, ao sur con Ovieu, ao leste con Xixón e Siero e ao oeste con Illas e Les Regueres. A súa capital, Posada de Llanera, está situada a 11&nbsp;km de Oviedo, 20 de Avilés e 22 de Xixón.

Entre os servizos máis importantes deste concello destacan  o ferrocarril de Renfe en Lugo de Llanera, Villabona e Ferroñes, o Instituto de Ensinanza Secundaria en Posada de Llanera, o seu importante sector industrial, cos polígonos de Silvota, Asipo e Parque Tecnolóxico de Asturias. Ademais do Centro Penitenciario de Asturias.

## Festas 
Entre as súas festas máis destacadas están:

En maio, son as festas de San Isidro Labrador na localidade de Posada. En xullo son as festas da Cruz en Posada e as de Santiago Apóstolo en Arlos e Pruvia.

En agosto, celébrase en Lugo de Llanera as festas de Santa María, durante varios días culminando as festas co Martes do Bollu.

O entroido ten grande aceptación en Posada, aínda que tamén se celebra noutras localidades. Tamén hai xornadas gastronómicas, como a do bacallau en setembro e a dos produtos da horta e carne roxa en agosto.

## Véxase tamén
### Ligazóns externas 
*Páxina do Concello 
*Federación Asturiana de Concellos
Mendoza

O topónimo e antropónimo **Mendoza** pode referirse a:

## Lugares 
* **Mendoza**, na provincia de Áraba (Euscadi).
* **Mendoza**, cidade arxentina, capital da
* **Provincia de Mendoza**.
* O **Gran Mendoza**, a aglomeración urbana formada nos arredores da cidade de Mendoza, que constitúe o cuarto centro urbano máis poboado da Arxentina.
* **Mendoza**, capital da provincia de Rodríguez de Mendoza no departamento peruano de Amazonas.
* **Rodríguez de Mendoza**, provincia no departamento Amazonas, Perú.
* **Mendoza del Valle del Momboy**, localidade de Venezuela.
* **Camerino Z. Mendoza** municipio en Veracruz, México.
* **Ciudad Mendoza**, cabeceira do concello anterior.

## Obxectos arqueolóxicos 
* O **Codex Mendoza**

## Casa de Mendoza 
Membros:
* Ana de Mendoza 
* Ana de Mendoza de la Cerda 
* Andrés Hurtado de Mendoza 
* Antonio de Mendoza 
* Antonio Hurtado de Mendoza 
* Diego Hurtado de Mendoza (almirante maior de Castela)
* Diego Hurtado de Mendoza y Figueroa (1415 -1479) , Primeiro Duque do Infantado''' 
* Diego Hurtado de Mendoza y Luna (1461-1531) , Terceiro Duque do Infantado. 
* Íñigo López de Mendoza 
* Íñigo López de Mendoza (Duque) 
* Íñigo López de Mendoza y Luna 
* Íñigo López de Mendoza y Pimentel

## Como apelido 
* Alberto de Mendoza 
* Alonso de Mendoza 
* Baltasar de Zúñiga Guzmán Sotomayor y Mendoza
* Catalina Gómez de Sandoval y Mendoza
* César Mendoza Durán
* Raúl Mendoza Cánepa
* Diego de Silva y Mendoza
* Diego Hurtado de Mendoza (explorador)
* Diego Hurtado de Mendoza (poeta)
* Eduardo Mendoza
* Eliseo Mendoza Berrueto
* Élmer Mendoza
* Fernando Díaz de Mendoza
* Gabriel Mendoza
* García Hurtado de Mendoza
* García Hurtado de Mendoza y Manríquez
* Inés Mendoza
* Jacinto Ruiz y Mendoza
* Juan de Mendoza y Luna
* Juan de Palafox y Mendoza
* Juan González de Mendoza
* Juan Ruiz de Alarcón y Mendoza
* Lourdes Mendoza del Solar
* María Francisca de Silva Mendoza y Sandoval
* Pedro de Mendoza
* Pedro González de Mendoza
* Cardeal Pedro González de Mendoza ou Cardeal Mendoza
* Ramón Mendoza
* Rodrigo Díaz de Vivar Sandoval y Mendoza
* Tomás de Acosta y Hurtado de Mendoza
* Toribio Rodríguez de Mendoza
Teresa Pedrosa

**Teresa Pedrosa Silva**, nada en Pontevedra o 28 de decembro de 1964, é unha política galega.

## Traxectoria 
Licenciada en Dereito pola Universidade de Santiago de Compostela, foi inspectora da Inspección de Traballo e Seguridade Social entre 1991 e 1995 e entre 2002 e 2003. Entre 1992 e 1994 foi xefa do equipo de inspección no Campo de Xibraltar. De 1997 a 2002 foi presidenta do Consello Galego de Relacións Laborais. Amais, dirixiu a *Revista Galega de Dereito Social*.

### Política
Como política, pertence ao Partido Popular de Galicia, sendo presidenta local de Pontevedra entre 2004 e 2007. Foi cabeza de lista ás eleccións municipais de 2003 en Pontevedra, no que a súa formación conseguiu ser a segunda forza máis votada. Entre 2007 e 2011 foi concelleira polo PPdeG no concello de Pontevedra, logo de ocupar o número dous da lista encabezada por Telmo Martín González.

Foi deputada provincial, vicepresidenta da Deputación Provincial de Pontevedra entre 2003 e 2011 e presidenta executiva do Museo de Pontevedra entre 2003 e 2010. Foi nomeada conselleira da asemblea de Caixa Galicia polo concello de Pontevedra.

En febreiro de 2012 foi designada Delegada Especial do Estado no Consorcio da Zona Franca de Vigo.

## Notas
Juan Luis Pedrosa

**Juan Luis Pedrosa Fernández**, nado en Lugo o 8 de febreiro de 1955, é un mariño e político galego.

## Traxectoria
Fillo de Fernando Pedrosa Roldán. Foi Delegado en Pontevedra da Consellería de Pesca e Director xeral de Marisqueo e Acuicultura (1993-1995). Pertence ao PPdeG, partido polo que foi alcalde de Pontevedra dende 1995 a 1999, e líder da oposición do mesmo concello dende 1999 a 2003. Atópase nas listas do PPdeG por Pontevedra do 2007, aínda que non saíu elixido. O 17 de xaneiro de 2012 foi nomeado director da Sociedade de Salvamento e Seguridade Marítima (SASEMAR), organismo dependente do Ministerio de Fomento de España.

### Eleccións
Nas eleccións do ano 1995, obtivo 11 escanos, que sumados ás dúas actas do partido independente Pontevedra Unida, obtiveron a maioría absoluta fronte aos 7 concelleiros do BNG e os cinco do PSdeG-PSOE.

No ano 1999, Pontevedra Unida non se presentou e, aínda que gañou en sufraxios, empatou en 10 butacas co BNG, que pasou a gobernar xunto cos 5 representantes do PSdeG-PSOE.

## Véxase tamén
### Outros artigos
*Eleccións municipais en Pontevedra

### Ligazóns externas
*Entrevista en *La Voz de Galicia*
Independientes por Ferrol

**Independientes por Ferrol** (**IF**) é un partido político de Ferrol, fundado en 1995 por Juan Fernández García, que viña de ser conselleiro de Industria.

## Historia
Nas eleccións municipais de 1995 obtivo 5 concelleiros e apoiaron a elección como alcalde de Juan Blanco. Nas eleccións de 1999 acadaron 3 concellarías, e acadaron o seu teito electoral en 2003 con seis concelleiros (22,52% dos votos).

Foi entón cando, tras unha primeira experiencia infrutuosa (lexislatura 1995-1999), converteuse en chave para poder gobernar, aliándose co PPdG, a forza máis votada. O popular Juan Juncal foi elixido alcalde e Fernández ocupou o cargo de primeiro tenente de alcaldía e concelleiro de Promoción Industrial e Turismo.

Nos comicios de 2007 obtivo tres escanos (12,75%). Ademais de Juan Fernández García saíron escollidos como edís Francisco Pita-Romero e Leopoldo Ibáñez.

## Véxase tamén
### Outros artigos
*Eleccións municipais en Ferrol
William Kennedy Dickson

**William Kennedy Laurie Dickson** (Francia, 1860 — Londres, 1935), director cinematográfico, fotógrafo e enxeñeiro anglo-francés.

Creceu en Inglaterra pero, en canto alcanzou a madurez, viaxou aos Estados Unidos para buscar fortuna coa compañía de Thomas Edison.

Dickson era un fotógrafo afeccionado e seguira o traballo de varios pioneiros na procura do que logo habería de ser o cine. Durante o seu emprego no laboratorio de Thomas Alva Edison, en Menlo Park, Dickson tivo a oportunidade de investigar os xeitos de rexistrar o movemento na película fotográfica, inspirándose ao principio, en métodos similares á forma en que o fonógrafo de Edison gravaba o son. Os primeiros esforzos involucraron un tambor que viraba iluminado por unha luz estroboscópica.

Foi capaz, en 1890, de crear unha cámara e un visor que utilizaban tiras longas de película para capturar o movemento en marcos individuais. En 1891, Edison arquivou unha patente para o invento, que recibiu o nome de kinetoscopio.

A mediados da década de 1890, os salóns con kinetoscopios volvéronse un entretemento popular mediante o cal os norteamericanos coñeceron por primeira vez as películas con movemento. Dickson empezou traballando nun proxector para que puidesen despregarse as películas ao mesmo tempo para grandes grupos.

Logo de separarse de Edison, fundou a súa propia compañía e creou unha cámara xunto co sistema proxector. A compañía, denominada American Mutoscope and Biograph Company, lanzou as súas propias películas e no futuro converteuse nun dos máis grandes estudos de cine do seu tempo.

Dickson volveu a Londres en 1897 e, logo de viaxar e rodar películas durante varios anos, abandonou a industria cinematográfica para converterse en enxeñeiro eléctrico. Considerado un dos pais do cine, faleceu en 1935.

## Véxase tamén 
### Outros artigos 
* Dickson Experimental Sound Film
Ignacio Cabezón

**José Ignacio Cabezón Lorenzo**, nado en Ferrol en 1954 e finado o 8 de decembro de 2021, foi un médico e político galego.

## Traxectoria
Foi o candidato á alcaldía de Neda por Terra Galega nas eleccións municipais de 2007 nas que a súa formación obtivo seis concelleiros e foi a máis votada. Logo dun pacto co Partido Popular accedeu ao goberno do concello. En agosto de 2010 volveu presenta-la súa candidatura ás municipais de 2011, esta vez nas filas do PPdeG, coas que acadou a maioría absoluta. Nas municipais de 2015 perdeu a alcaldía en favor do PSdeG-PSOE, o cal gañou con 5 concelleiros fronte ós 4 seus. Volveu ser candidato do PPdeG nas municipais de 2019 pero non conseguiu recupera-la alcaldía, xa que os socialistas revalidaron o goberno cunha ampla maioría absoluta.

## Notas 
## Véxase tamén
### Outros artigos
*Eleccións municipais en Neda
Navantia

[miniatura|250px|dereita|Estaleiro da [ría de Ferrol en Fene]]
[miniatura|Manobra de carga do casco do buque HMAS Adelaide (LHD 01) na [Ría de Vigo. Construído parcialmente en Navantia Ferrol envíase aos estaleiros BAE Systems Australia para a súa finalización.]]
**Navantia** é unha sociedade pública de construción naval militar creada en 2005 como resultado da segregación da rama militar da antiga Izar.

## Historia 
As orixes da empresa están en 1730 coa creación dos arsenais para a Armada Española en Ferrol, Cartagena e La Carraca. En 1908 creouse a Sociedad Española de Construcción Naval (La Naval). Rematada a Guerra Civil foron nacionalizados e en 1947 baixo o nome de Bazán e xunto co INI en AESA (Astilleros Españoles Sociedad Anónima). No ano 2000 créase Izar e no 2005 trocan o nome por Navantia.

## Centros de traballo 
En Galicia, os seus dous únicos estaleiros e centros de actividade localízanse na comarca de Ferrolterra. As plantas, asentadas en Ferrol e Fene, correspóndense respectivamente coas antigas Empresa Nacional Bazán-Ferrol e Astano, agora unidas baixo un mesmo organigrama directivo.
Na baía de Cádiz están, Puerto Real e San Fernando. En Murcia os de Cartagena.

## Construcións navais 
Navantia ademais de traballar para a Armada Española fai construcións para outros países, xeralmente despois de ter que participar e gañar en concursos internacionais.
*  Armada Española
** Xeira de 5 fragatas da serie F-100 construídas en Ferrol (proxecto inicialmente iniciado sendo Izar)
** Buque LHD Juan Carlos I (L-61)
** Buque de aprovisionamento loxístico Cantabria (A-15)
** 4 patrulleiros clase BAM
** 12 lanchas de desembarco LCM-1E
** 4 Submarinos serie 80 (en construción)
** 5 fragatas Clase F-110 en proxecto
*  Acciona Transmediterránea
** 2 buques Ro-Ro (carga rodante)
*  Real Armada Norueguesa
** 5 fragatas da Clase Fridtjof Nansen (F-300), construídas en Ferrol
*  Armada de Venezuela
** 4 Corvetas Tipo Povzee
** 3 Patrulleiros Tipo BVL
*  Armada de Chile
** 2 submarinos Clase Scorpène (50%, xunto cos estaleiros franceses DCNS)
*  Armada Real Malaya
** 2 submarinos Clase Scorpène (50%, xunto aos estaleiros franceses DCNS)
*  Real Armada de Australia
** 2 LHD Clase Canberra baseados no deseño do Juan Carlos I (L-61) (a construír 80% en Ferrol, 20% en Australia) que toman o nome de Adelaide e Camberra.
** 3 Destrutores AWD Clase Hobart derivados das fragatas Clase Álvaro de Bazán, deseño, enxeñería.
** 12 lanchas de desembarco LCM-1E (a construír en San Fernando (Cádiz).
** 2 buques tipo Cantabria (A-15) en construción en Ferrol.
* Armada turca
** 1 LHD Tipo L61, enxeñería. Construído en Turquía.
*  Armada Saudita
** 5 Corvetas construídas en Navantia Cádiz

## Notas 
## Véxase tamén 
### Outros artigos 
* Juan Carlos I (L-61).
Izar Fene

**Izar Fene** foi o nome co que se coñeceu un estaleiro do grupo Izar Construcciones Navales en Fene. Foi absorbido en 2005 pola nova compañía naval pública Navantia.

Ata o ano 2000, este estaleiro foi coñecido como ASTANO (Astilleros y Talleres del Noroeste), e funcionaba como estaleiro público de construción civil entón xa limitado ao mercado offshore e as reparacións navais.

En decembro de 2004, a Sociedade Estatal de Participacións Industriais (SEPI), accionista e xestora do grupo Izar, decide a segregación da rama militar de Izar, creando en marzo de 2005 a sociedade Navantia, formada polos estaleiros de Ferrol, Fene, Puerto Real, San Fernando, Cádiz e Cartagena. Fusionando así Astilleros Españoles, construcións navais civís, con Bazán construcións navais militares.

A produción civil destas plantas quedou limitada dende entón a un 20% da actividade total do grupo no sector civil por compromiso do goberno español con Bruxelas. En abril de 2005 a SEPI comezou o proceso de liquidación de Izar Fene, que dende entón non opta a novos contratos -só pode operar no sector militar- e afronta a súa disolución e peche definitivo. En 2014 Navantia Fene (antigo Astano) rematará o veto imposto pola Unión Europea á construción civil naval.
Xosé Fernández Barcia

**Xosé Fernández Barcia**, nado en 1944 e finado o 13 de novembro de 2018, foi un político galego do BNG.

## Traxectoria
Obreiro e técnico de turbinas e reactores, estivo emigrado no Canadá. Á súa volta, encabezou as listas do BNG ao concello de Mugardos, e saíu elixido concelleiro en 1999. En 2003 conseguiu a alcaldía, que renovaría en 2007 e 2011, sempre con gobernos en minoría.

## Véxase tamén
### Outros artigos
*Eleccións municipais en Mugardos
Nueva Alianza

**Nueva Alianza** (NAL) é unha formación política independente do concello de Ares (A Coruña), creada en 2006 e cuxa presidente era María Flor Mariño Maroño.

## Historia 
Xurdiu trala ruptura da práctica totalidade do grupo municipal do Partido Popular, que ostentaba a Alcaldía con maioría absoluta, en xaneiro de 2007. O día 16 dese mes os cinco edís que acompañaban ao alcalde, José Manuel Cendán, no grupo anunciaban o abandono da disciplina do PP e a creación dunha nova forza.

Luis Cendán, ata entón primeiro tenente de alcaldía e irmán xemelgo do rexedor, liderou a candidatura nas eleccións municipais de maio de 2007. Colleitou unha acta de concelleiro, que lle correspondeu a el mesmo, tras obter 317 votos (8,43% do total). Nas eleccións de 2015 mantivo o seu concelleiro con 278 votos (8,38% do total), e tamén o mantivo nas eleccións de 2019 e 2023.

## Notas
Moreda

Como topónimo **Moreda** pode referirse a:

;En Galiza
***Moreda**, parroquia do concello de Monforte de Lemos;
****O Castro de Moreda**, lugar de dita parroquia;
***Moreda**, parroquia do concello de Pantón;
***Moreda**, parroquia do concello de Taboada;
****Moreda de Abaixo**, lugar de dita parroquia;
****Moreda de Arriba**, lugar de dita parroquia;
***Moreda**, lugar da parroquia de Seoane do Courel, no concello de Folgoso do Courel;
***Moreda**, lugar da parroquia do Souto, no concello da Peroxa;
***Moreda**, lugar da parroquia de Ribadulla, no concello de Santiso;
***Moreda**, lugar da parroquia de Vilaescura, no concello de Sober;
***Moreda**, lugar da parroquia de San Martiño de Lanzós, no concello de Vilalba;
***Os Feás de Moreda**, lugar da parroquia de San Cosme de Barreiros, no concello de Barreiros.

;Fóra de Galiza

;En Andalucía
***Moreda**, localidade do concello de Morelábor, na provincia de Granada.

;En Asturias
***Morea / Moreda**, parroquia do concello de Ayer;
***Moreda**, barrio da cidade de Xixón.

;En Castela e León
***Moreda**, localidade do concello da Veiga de Espiñareda, na provincia de León.

;No Euskadi
***Moreda de Álava / Moreda Araba**, concello de Áraba.

## Véxase tamén
### Outros artigos